PMIndiaData/PMIndiaSum huggingface dataset:
પ્રધાનમંત્રીએ કોવિડ-19 સામે જાહેર આરોગ્ય પ્રતિભાવ માટેની તૈયારીઓની સમીક્ષા કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે પ્રવર્તમાન કોવિડ-19 મહમારીને નિયંત્રણમાં લેવા માટે કરવામાં આવી રહેલી તૈયારીઓની સમીક્ષા માટે એક બેઠક યોજવામાં આવી હતી. આ બેઠકમાં દવાઓ, ઓક્સીજન, વેન્ટિલેટર્સ અને રસીકરણ જેવા વિવિધ પરિબળો પર ચર્ચા કરવામાં આવી હતી. પ્રધાનમંત્રીએ જણાવ્યું હતું કે, ભારતે ગયા વર્ષે એકસાથે મળીને કોવિડને હરાવ્યો હતો અને ભારત ફરી આ જ સિદ્ધાંતોનું પાલન કરીને ફરી કરી શકે છે પરંતુ તેની ઝડપ અને સંકલન બંનેની ગતિ વધારવી પડશે. પ્રધાનમંત્રીએ ભારપૂર્વક કહ્યું હતું કે, ટેસ્ટિંગ, ટ્રેકિંગ અને ટ્રીટમેન્ટનો કોઇ જ વિકલ્પ નથી. મૃત્યુદર ઘટાડવા માટે વહેલી તકે પરીક્ષણ અને યોગ્ય ટ્રેકિંગ હજુ પણ ખૂબ જ મહત્વના છે. તેમણે એમ પણ કહ્યું હતું કે, સ્થાનિક પ્રશાસકોએ લોકોની ચિંતા બાબતે સક્રીય અને સંવેદનશીલ થવાની જરૂર છે. પ્રધાનમંત્રીએ નિર્દેશો આપ્યા હતા કે, મહામારીને નિયંત્રણમાં લેવા માટે રાજ્યો સાથે ઘનિષ્ઠતાપૂર્વકનું સંકલન થાય તે સુનિશ્ચિત કરવું જોઇએ. તેમણે કહ્યું હતું કે, કોવિડના દર્દીઓ માટે હોસ્પિટલોમાં બેડની ઉપલબ્ધતા વધારવા માટે તમામ જરૂરી પગલાં અવશ્ય લેવામાં આવે. પ્રધાનમંત્રીએ એવા પણ નિર્દેશો આપ્યા હતા કે, અસ્થાયી હોસ્પિટલો અને આઇસોલેશન કેન્દ્રો દ્વારા વધારાના બેડ પૂરાં પાડવાનું પણ સુનિશ્ચિત કરવું જોઇએ. પ્રધાનમંત્રીએ વિવિધ દવાઓની વધતી માંગને પૂરી કરવા માટે ભારતના ફાર્માસ્યુટિકલ ઉદ્યોગની પૂર્ણ શક્તિઓની ઉપયોગ કરવાની જરૂરિયાત વિશે વાત કરી હતી. તેમણે રેમડેસીવીર અને અન્ય દવાઓના પૂરવઠાની સ્થિતિની પણ સમીક્ષા કરી હતી. પ્રધાનમંત્રીને રેમડેસિવીરની ઉપલબ્ધતાની સમસ્યાઓ દૂર કરવા માટે લેવામાં આવેલા પગલાં વિશે માહિતી આપવામાં આવી હતી. સરકારના પ્રયાસો દ્વારા રેમડેસિવીરના ઉત્પાદન માટે ક્ષમતા અને ઉત્પાદન વૃદ્ધિમાં વધારો કરવામાં આવ્યો છે જેથી મે મહિનામાં 74.10 લાખ શીશી/મહિનાના ધોરણે ઉપલબ્ધ કરાવી શકાય જ્યારે જાન્યુઆરી- ફેબ્રુઆરીમાં સામાન્ય ઉત્પાદન 27-29 શીશી/મહિનાનું હતું. પૂરવઠામાં પણ વધારો કરવામાં આવ્યો છે જે 11 એપ્રિલના રોજ 67,900 શીશીની સરખામણીએ 15 એપ્રિલ 2021ના રોજ વધારીને 2,06,000 શીશી કરવામાં આવ્યું છે અને ખાસ કરીને જ્યાં કેસોનું ભારણ ખૂબ વધારે હોય અને જ્યાં મોટાપાયે માંગ હોય તેવા રાજ્યો પર વિશેષ ધ્યાન કેન્દ્રિત કરવામાં આવી રહ્યું છે. તેમણે વધારવામાં આવેલી ઉત્પાદન ક્ષમતાની નોંધ લીધી હતી અને રાજ્યો સાથે સંકલન કરીને વાસ્તવિક સમયમાં પૂરવઠા શ્રૃખંલાના વ્યવસ્થાપન સંબંધિત સમસ્યાઓને તાકીદના ધોરણે ઉકેલવી જોઇએ તેવા નિર્દેશો પણ આપ્યા હતા. પ્રધાનમંત્રીએ નિર્દેશો આપ્યા હતા કે, રેમડેસિવીર અને અન્ય દવાઓનો ઉપયોગ માન્યતા આપેલી તબીબી માર્ગદર્શિકાઓના અનુપાલન સાથે જ થવો જોઇએ અને એવું પણ કહ્યું હતું કે, આના દુરુપયોગ અને કાળાબજારને સખતપણે ડામવાની જરૂર છે. મેડિકલ ઓક્સીજનના પૂરવઠાના મુદ્દે પ્રધાનમંત્રીએ નિર્દેશો આપ્યા હતા કે, માન્યતા પ્રાપ્ત મેડિકલ ઓક્સીજન પ્લાન્ટ્સના ઇન્સ્ટોલેશનની કામગીરીમાં ઝડપ વધારવામાં આવે.
પ્રધાનમંત્રીએ બર્લિન, કોપેનહેગન અને પેરિસના પ્રવાસે રવાના થતા પહેલાં આપેલું નિવેદન

હું, જર્મનીના સંઘીય ચાન્સેલર મહામહિમ શ્રી ઓલાફ સ્કોલ્ઝના આમંત્રણના અનુસંધાનમાં 2 મે 2022ના રોજ જર્મનીમાં બર્લિનની મુલાકાત લઇશ. ત્યારપછી, 3-4 મે 2022 દરમિયાન ડેન્માર્કના પ્રધાનમંત્રી મહામહિમ શ્રીમતી મેટ્ટે ફ્રેડ્રિક્સનના આમંત્રણના અનુસંધાનમાં હું ડેન્માર્કના કોપેનહેગનનો પ્રવાસ કરીશ અને ત્યાં દ્વિપક્ષીય જોડાણો યોજાશે તેમજ હું બીજી ઇન્ડિયા–નોર્ડિક શિખર મંત્રણામાં પણ ભાગ લઇશ. ભારત પરત ફરતી વખતે, હું ફ્રાન્સના રાષ્ટ્રપતિ મહામહિમ શ્રી એમેન્યુઅલ મેક્રોનના આમંત્રણના પગલે રસ્તામાં આવતા ફ્રાન્સના પેરિસમાં થોડો સમય રોકાણ કરીશ. બર્લિનની મારી મુલાકાત, ચાન્સેલર સ્કોલ્ઝ સાથે વિગતવાર દ્વિપક્ષીય સંવાદ કરવા માટેની એક તક પૂરી પાડશે, તેમને હું ગયા વર્ષે
પ્રધાનમંત્રી શ્રી 26મી ડિસેમ્બરે મેજર ધ્યાનચંદ નેશનલ સ્ટેડિયમ ખાતે ‘વીર બાલ દિવસ’ના ઐતિહાસિક કાર્યક્રમમાં ભાગ લેશે

પ્રધાનમંત્રી શ્રી નરેન્દ્ર મોદી 26મી ડિસેમ્બર, 2022ના રોજ બપોરે 12:30 વાગ્યે દિલ્હીના મેજર ધ્યાનચંદ નેશનલ સ્ટેડિયમ ખાતે ‘વીર બાલ દિવસ’ નિમિત્તે ઐતિહાસિક કાર્યક્રમમાં ભાગ લેશે. આ કાર્યક્રમ દરમિયાન, પ્રધાનમંત્રી લગભગ ત્રણસો બાલ કીર્તનીઓ દ્વારા રજૂ કરાયેલા ‘શબદ કીર્તન’માં હાજરી આપશે. આ મહત્વપૂર્ણ અવસર પર પ્રધાનમંત્રી દિલ્હીમાં લગભગ ત્રણ હજાર બાળકો દ્વારા માર્ચ-પાસ્ટને ફ્લેગ ઓફ પણ કરશે. સાહિબજાદોની અનુકરણીય હિંમતની વાર્તા વિશે નાગરિકોને, ખાસ કરીને નાના બાળકોને માહિતગાર કરવા અને શિક્ષિત કરવા સરકાર દેશભરમાં ઇન્ટરેક્ટિવ અને સહભાગી કાર્યક્રમોનું આયોજન કરી રહી છે. આ પ્રયાસમાં દેશભરની શાળાઓ અને કોલેજોમાં નિબંધ લેખન, ક્વિઝ સ્પર્ધા અને અન્ય પ્રવૃત્તિઓનું આયોજન કરવામાં આવશે. સમગ્ર દેશમાં રેલ્વે સ્ટેશન, પેટ્રોલ પંપ, એરપોર્ટ વગેરે જેવા જાહેર સ્થળો પર ડિજિટલ પ્રદર્શનો ગોઠવવામાં આવશે, કાર્યક્રમોનું આયોજન કરવામાં આવશે જ્યાં મહાનુભાવો સાહિબજાદોની જીવનગાથા અને બલિદાનનું વર્ણન કરશે. 9મી જાન્યુઆરી 2022ના રોજ શ્રી ગુરુ ગોવિંદ સિંહજીના પ્રકાશ પર્વના દિવસે, પ્રધાનમંત્રીએ જાહેરાત કરી હતી કે શ્રી ગુરુ ગોવિંદ સિંહના પુત્રો સાહિબજાદાઓ બાબા જોરાવર સિંહજી અને બાબા ફતેહ સિંહજીની શહાદતને ચિહ્નિત કરવા માટે 26મી ડિસેમ્બરને ‘વીર બાલ દિવસ‘ તરીકે મનાવવામાં આવશે.
પ્રધાનમંત્રી ખાસ કરીને તમામ મહેનતુ શિક્ષકોને શિક્ષક દિવસની શુભેચ્છાઓ પાઠવી છે

પ્રધાનમંત્રી શ્રી નરેન્દ્ર મોદીએ શિક્ષક દિવસ પર ખાસ કરીને તમામ મહેનતુ શિક્ષકોને શુભેચ્છાઓ પાઠવી છે જેઓ યુવા મનમાં શિક્ષણનો આનંદ ફેલાવે છે. શ્રી મોદીએ ભૂતપૂર્વ રાષ્ટ્રપતિ ડૉ. રાધાકૃષ્ણનને તેમની જન્મજયંતી પર શ્રદ્ધાંજલિ પણ અર્પણ કરી હતી. પ્રધાનમંમત્રીએ કહ્યું; "#
પ્રધાનમંત્રીએ સુરતમાં મલ્ટિ-સ્પેશિયાલિટી હોસ્પિટલ, ડાયમન્ડ ઉત્પાદન એકમનું ઉદ્ઘાટન કર્યું

પ્રધાનમંત્રી શ્રી નરેન્દ્ર મોદીએ આજે સુરતમાં મેસર્સ હરે ક્રિષ્ના એક્ષ્પોર્ટ્સ પ્રાઇવેટ લિમિટેડના ડાયમન્ડ ઉત્પાદન એકમ અને કિરણ મલ્ટિ-સ્પેશિયાલિટી હોસ્પિટલનું ઉદ્ઘાટન કર્યું હતું. પ્રધાનમંત્રીએ હોસ્પિટલ બનાવવા પ્રત્યેના પ્રતિબદ્ધ પ્રયાસને “પ્રશંસનીય” ગણાવ્યો હતો અને ઉમેર્યું હતું કે, અત્યાધુનિક હોસ્પિટલથી નાગરિકોને લાભ થશે. તેમણે ભાર મૂક્યો હતો કે ગરીબોને સમાન અને વાજબી હેલ્થકેર સુવિધા મળવી જોઈએ. આ સંદર્ભમાં તેમણે કેન્દ્ર સરકારની દવાઓ, સ્ટેન્ટ વગેરેની કિંમતો ઘટાડવાની પહેલો વિશે વાત કરી હતી. તેમણે કહ્યું હતું કે, તેઓ ગરીબો અને મધ્યમ વર્ગને વાજબી હેલ્થકેર સુવિધાઓ પ્રદાન કરવા પ્રતિબદ્ધ છે. નિવારણાત્મક હેલ્થકેર પર ધ્યાન કેન્દ્રીત કરવાની અપીલ કરીને પ્રધાનમંત્રીએ જણાવ્યું હતું કે, સ્વચ્છ ભારત અભિયાન સ્વસ્થ ભારત તરફના પ્રયાસો સાથે સંબંધિત છે. પ્રધાનમંત્રીએ કહ્યું હતું કે, સુરતે ડાયમન્ડ ઉદ્યોગમાં આગવું સ્થાન મેળવ્યું છે, પણ હવે સંપૂર્ણ જેમ્સ એન્ડ જ્વેલરી ક્ષેત્ર પર નજર દોડાવવાની જરૂર છે. તેમણે જણાવ્યું હતું કે, જેમ્સ એન્ડ જ્વેલરી ક્ષેત્રનો સવાલ છે, ત્યાં સુધી આપણો ઉદ્દેશ ‘મેક ઇન્ડિયા’ની સાથે ‘ડિઝાઇન ઇન ઇન્ડિયા’ પણ હોવો જોઈએ.
મંત્રીમંડળે તવાંગમાં સશસ્ત્ર સીમા દળની 5.99 એકર જમીન અરૂણાચલ પ્રદેશ સરકારને હસ્તાંતરિત કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે તવાંગમાં સશસ્ત્ર સીમા દળ (એસએસબી)ની 5.99 એકર જમીન મહોત્સવ–સહ-વિવિધલક્ષી પ્રવૃત્તિ માટેના મેદાનના નિર્માણ માટે અરૂણાચલ પ્રદેશ સરકારને હસ્તાંતરિત કરવા માટે મંજૂરી આપી દીધી છે. અરૂણાચલ પ્રદેશ સરકારે પાર્કિંગ સુવિધા (4.73 એકર) અને રિંગ રોડ નિર્માણ (1.26 એકર)ની સાથે મહોત્સવ–સહ-વિવિધલક્ષી પ્રવૃત્તિ માટેના મેદાનના નિર્માણ માટે તવાંગમાં એસએસબી પરિસરની અંદર 5.99 એકર ઉપરોક્ત જમીન પસંદ કરી હતી. એ મુજબ રાજ્ય સરકારે આ 5.99 એકર જમીનને હસ્તાંતરિત કરવા માટે આગ્રહ કર્યો હતો. ભારત સરકાર (પૂર્વોત્તર ક્ષેત્ર વિકાસ મંત્રાલય) દ્વારા માર્ચ, 2016માં અરૂણાચલ પ્રદેશના તવાંગમાં પાર્કિંગ સુવિધા અને સંપર્ક માર્ગ સાથે મહોત્સવ–સહ-વિવિધલક્ષી પ્રવૃત્તિ માટેના મેદાનના નિર્માણ માટેની પરિયોજના પહેલા જ ફાળવી દેવાઈ હતી. આ મહોત્સવ–સહ-વિવિધલક્ષી પ્રવૃત્તિ માટેના મેદાનનો ઉપયોગ વિવિધ પર્યટન ઉત્સવો/તહેવારો વગેરેના આયોજન માટે કરવામાં આવશે.
પ્રધાનમંત્રીએ હિમાચલ પ્રદેશમાં સરકારનાં એક વર્ષ પૂર્ણ થવાનાં પ્રસંગે ધર્મશાળામાં જન આભાર રેલીને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે હિમાચલ પ્રદેશમાં ધર્મશાળામાં એક જન આભાર રેલીનું સંબોધન કર્યું હતું. અહીં રાજ્યમાં ભાજપની સરકારે શાસનનું એક વર્ષ પૂર્ણ કર્યું એનાં ઉપક્રમે એક કાર્યક્રમ યોજાયો હતો. પ્રધાનમંત્રીએ રેલીનું સંબોધન કરતાં અગાઉ સરકારી યોજનાઓ પર યોજાયેલા એક પ્રદર્શનની મુલાકાત લીધી હતી. તેમણે વિવિધ યોજનાઓનાં લાભાર્થીઓ સાથે વાત પણ કરી હતી. ત્યારબાદ જનસભામાં ઉપસ્થિત મોટી સંખ્યામાં લોકોને સંબોધતા તેમણે હિમાચલ પ્રદેશની ભૂમિને આધ્યાત્મિકતા અને સાહસિકતાની ધરતી ગણાવીને પ્રશંસા કરી હતી. તેમણે આ રાજ્ય સાથે ભૂતપૂર્વ પ્રધાનમંત્રી શ્રી અટલ બિહારી વાજપેયીનાં વિશેષ જોડાણને પણ યાદ કર્યું હતું. પ્રધાનમંત્રીએ રાજ્ય સરકારની વિવિધ યોજનાઓનાં લાભને લોકો સુધી પહોંચાડવાની પ્રશંસા કરી હતી, ખાસ કરીને રાજ્યનાં ગ્રામીણ વિસ્તારનાં લોકો સુધી સરકારી યોજનાઓનાં લાભ પહોંચાડવાની. પ્રધાનમંત્રીએ કહ્યું હતું કે, રાજ્ય સરકાર અત્યાધુનિક માળખાગત સુવિધા વિકસાવવા પર ધ્યાન કેન્દ્રિત કરે છે. તેમણે જણાવ્યું હતું કે, હિમાચલ પ્રદેશમાં હાઇવે, રેલવે, પાવર, સૌર ઊર્જા અને પેટ્રોલિયમ ક્ષેત્ર સાથે સંબંધિત વિવિધ પ્રોજેક્ટ નિર્માણાધિન છે. પ્રધાનમંત્રીએ રાજ્યમાં પ્રવાસન ક્ષેત્રની સંભવિતતા પર વિસ્તૃત વાત કરી હતી. આ સંદર્ભમાં તેમણે ઉલ્લેખ કર્યો હતો કે, ભારતમાં વર્ષ 2013માં પ્રવાસીઓની સંખ્યા 70 લાખથી વધીને વર્ષ 2017માં 1 કરોડ થઈ ગઈ હતી. તેમણે જણાવ્યું હતંવ કે, એ જ રીતે ભારતમાં વર્ષ 2013માં હોટેલ્સની સંખ્યા આશરે 1200 હતી, જે અત્યારે વધીને 1800 થઈ ગઈ છે. પ્રધાનમંત્રીએ સરકારનાં ભૂતપૂર્વ સૈનિકો માટે કલ્યાણકારક પગલાંને યાદ કરતાં કહ્યું હતું કે, છેલ્લાં 40 વર્ષથી ભૂતપૂર્વ સૈન્ય કર્મચારીઓની ‘વન રેન્ક, વન પેન્શન’ (ઓઆરઓપી)ની માંગણી પૂરી થઈ નહોતી. તેમણે જણાવ્યું હતું કે, જ્યારે તેમની સરકારે વર્ષ 2014માં શાસન સંભાળ્યું, ત્યારે તેમણે તમામ મુદ્દાઓનું સમાધાન કરી દીધું હતું અને આ માટે જરૂરી સંસાધનોની સમજણ મેળવી હતી. પછી આપણાં ભૂતપૂર્વ સૈન્ય કર્મચારીઓનાં કલ્યાણને સુનિશ્ચિત કરવા માટે ઓઆરઓપીનો અમલ કર્યો હતો. પ્રધાનમંત્રીએ હિમાચલ પ્રદેશની જનતાનો સ્વચ્છતા માટે કટિબદ્ધતા બદલ વિશેષ આભાર માન્યો હતો. તેમણે ઉમેર્યું હતું કે, હિમાચલ પ્રદેશની જનતાએ ‘સ્વચ્છતા’ને પોતાનાં ‘સંસ્કાર’ તરીકે અપનાવી લીધી છે. પ્રધાનમંત્રીએ જણાવ્યું હતું કે, સ્વચ્છતા વધવાથી રાજ્યમાં પ્રવાસન ક્ષેત્રને પ્રોત્સાહન પણ મળ્યું છે. પ્રધાનમંત્રીએ સમજાવ્યું હતું કે, કેન્દ્ર સરકારે ભ્રષ્ટાચારને અંકુશમાં વિવિધ પ્રકારનાં પગલાં કેવી રીતે લીધા છે. તેમણે કહ્યું હતું કે, સરકારી સહાયને લાભાર્થીઓનાં બેંક ખાતામાં સીધા હસ્તાંતરિત કરવા (ડીબીટી)થી ભ્રષ્ટાચાર નિયંત્રણમાં આવ્યો છે અને સરકારે આશરે રૂ. 9,000 કરોડની બચત થઈ છે.
પ્રધાનમંત્રી વીડિયો કોન્ફરન્સિંગ દ્વારા રાષ્ટ્રીય ગંગા પરિષદની બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ દ્વારા રાષ્ટ્રીય ગંગા પરિષદની બેઠકમાં હાજરી આપી હતી. શ્રી મોદીએ કહ્યું કે નમામિ ગંગે પહેલને વધુ મજબૂત કરવાના માર્ગો પર ચર્ચા કરવાની આ એક શ્રેષ્ઠ તક છે. પીએમ મોદીએ નાના શહેરોમાં ગટર શુદ્ધિકરણ પ્લાન્ટના નેટવર્કને વિસ્તારવા સહિત સ્વચ્છતાના પ્રયાસોને વધારવાના માર્ગો વિશે પણ વાત કરી હતી. બેઠક દરમિયાન, પીએમએ ગંગા કિનારે હર્બલ ફાર્મિંગના વિવિધ સ્વરૂપોને વધારવાની રીતો પર ભાર મૂક્યો હતો. શ્રી મોદીએ શિલાન્યાસ પણ કર્યો અને વીડિયો કોન્ફરન્સિંગ દ્વારા નમામી ગંગે અને પીવાના પાણી-સ્વચ્છતા પ્રોજેક્ટ્સ રાષ્ટ્રને સમર્પિત કર્યા. પ્રધાનમંત્રીએ ટ્વીટ કર્યું; "આજે અગાઉ યોજાયેલી રાષ્ટ્રીય ગંગા કાઉન્સિલની બેઠક નમામી ગંગે પહેલને વધુ મજબૂત બનાવવાની રીતો પર ચર્ચા કરવાની એક શ્રેષ્ઠ તક હતી. નાના શહેરોમાં ગટર શુદ્ધિકરણ પ્લાન્ટના નેટવર્કને વિસ્તારવા સહિત સ્વચ્છતાના પ્રયાસોને વધારવાના માર્ગો વિશે વાત કરી." "મીટિંગ દરમિયાન, ગંગા કિનારે હર્બલ ફાર્મિંગના વિવિધ સ્વરૂપોને વધારવાના માર્ગો પર ભાર મૂક્યો. નદી કિનારે પ્રવાસન માળખાને પ્રોત્સાહન આપવાની જરૂરિયાત પર પણ ભાર મૂક્યો, જે ઘણા લોકોને આજીવિકાની તકો પૂરી પાડી શકે છે."
પ્રધાનમંત્રીએ ડૉ. બી. આર. આંબેડકરની સ્મૃતિમાં સિક્કા જારી કર્યા

પ્રધાનમંત્રી શ્રી નરેન્દ્ર મોદીએ ડૉ. બી. આર. આંબેડકરની 125મી જયંતી વર્ષ સમારોહ અંતર્ગત આજે (6 ડિસેમ્બર, 2015) બે સ્મારક સિક્કા જારી કર્યા. બાબા સાહેબ આંબેડકરના મહાપરિનિર્વાણ દિવસ પર “10 રૂપિયા” અને “125 રૂપિયા”ના આ સિક્કા જારી કર્યા. આ અવસર પર પ્રધાનમંત્રીએ કહ્યું કે આવી કેટલીક વ્યક્તિ હોય છે, જે પોતાના મૃત્યુના 60 વર્ષ પછી પણ લોકોની ચેતનાને જીવિત રાખે છે. તેમણે કહ્યું કે ભારતની સમક્ષ વર્તમાન મુદ્દાઓની સંદર્ભમાં આપણે ડૉ. આંબેડકરના વિચારોને અધિક સ્મરણ કરીએ છીએ અને આપણે પરિકલ્પના તથા સમગ્રતાના તેમના વિચારોનું અધિક સન્માન કરીએ છીએ. પ્રધાનમંત્રીએ કહ્યું કે સામાજિક ન્યાય પ્રત્યે તેમના યોગદાનની ઓળખ મળી છે, પરંતુ તેમના આર્થિક વિચારો અને દ્રષ્ટિકોણને હજુ પણ પૂરી રીતે સમજી શકાયા નથી. જ્યારે તેની પ્રશંસા થવી જોઈએ. પ્રધાનમંત્રીએ કહ્યું કે આ દેશમાં ડૉ. આંબેડકર અને ભારતના સંવિધાનની હંમેશા ચર્ચા થવી જોઈએ અને 26 નવેમ્બરને સંવિધાન દિવસ તરીકે ઉજવવો એ આ દિશામાં એક કદમ છે. પ્રધાનમંત્રીએ મહિલા સશક્તિકરણ, ભારતનું સમવાય માળખું, નાણા અને શિક્ષણ જેવા વિષયો પર ડૉ. આંબેડકરના દ્રષ્ટિકોણની પ્રશંસા કરી. આ અવસર પર કેન્દ્રીય મંત્રી શ્રી અરૂણ જેટલી અને શ્રી થાવરચંદ્ર ગેહલોત પણ ઉપસ્થિત હતા.
મંત્રીમંડળે ગોવાનાં પણજીમાં 17મી માર્ચ, 2019નાં રોજ મુખ્યમંત્રી શ્રી મનોહર પર્રિકરનાં નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં ગોવાનાં પણજીમાં 17 માર્ચ, 2019નાં રોજ થયેલા મુખ્યમંત્રી શ્રી મનોહર પર્રિકરનાં નિધન પર શોક વ્યક્ત કરવામાં આવ્યો હતો. મંત્રીમંડળની બેઠકમાં હાજર સભ્યોએ સ્વ. શ્રી મનોહર પર્રિકરની યાદમાં બે મિનિટનું મૌન પાળ્યું હતું. મંત્રીમંડળે ભારત સરકાર દ્વારા એક દિવસનો શોક જાહેર કરવાનાં નિર્ણયને પણ મંજૂરી આપી હતી જેથી 18 માર્ચનાં રોજ દિલ્હી સહિત તમામ રાજ્યો/કેન્દ્રશાસિત પ્રદેશો અને સંપૂર્ણ ગોવામાં રાષ્ટ્રધ્વજ અડધી કાઢીએ ફરકી રહ્યો છે. ત્યારબાદ કેન્દ્રીય મંત્રીમંડળે શ્રી મનોહર પર્રિકરની યાદગીરીરૂપે નિમ્નલિખિત શોકનો ઠરાવ પ્રસ્તાવ પણ પસાર કર્યો હતો. “મંત્રીમંડળ ગોવાનાં પણજીમાં 17 માર્ચ, 2019ની સાંજે ગોવાનાં મુખ્યમંત્રી શ્રી મનોહર પર્રિકરનાં નિધન પર ઊંડા દુઃખની લાગણી વ્યક્ત કરે છે. તેમનાં અવસાનથી દેશે એક પીઢ અને ઉત્કૃષ્ટ નેતા ગુમાવ્યા છે, જેને લોકો પ્રેમથી જનતાનાં મુખ્યમંત્રી તરીકે ઓળખતાં હતા. શ્રી પર્રિકરનો જન્મ 13 ડિસેમ્બર, 1955નાં રોજ ગોવાનાં માપુસામાં થયો હતો. તેમણે મારગાવની લોયોલા સ્કૂલમાં અભ્યાસ કર્યો હતો અને પછી 1978માં ઇન્ડિયન ઇન્સ્ટિટ્યૂટ ઑફ ટેકનોલોજી, મુંબઈમાં મેટાલર્જિકલ એન્જિનીયરિંગમાં સ્નાતક કર્યું હતું. રાજકારણમાં સામેલ થયાં અગાઉ શ્રી પર્રિકર યુવાવસ્થામાં રાષ્ટ્રીય સ્વયંસેવક સંઘ (આરએસએસ)માં જોડાયાં હતા અને પોતાનાં શાળા અભ્યાસનું અંતિમ વર્ષ પૂર્ણ કરતાં અગાઉ મુખ્ય શિક્ષક (ચીફ ઇન્સ્ટ્રક્ટર) બન્યાં હતા. આઇઆઇટીમાંથી ગ્રેજ્યુએટ થયા પછી તેઓ ફરી માપુસામાં આરએસએસનાં કાર્યમાં જોડાઈ ગયા હતા અને 26 વર્ષની વયે સંઘચાલક બન્યા હતા. ભારતીય જનતા પક્ષ (ભાજપ)નાં સભ્ય તરીકે શ્રી પર્રિકર વર્ષ 1994માં ગોવાની વિધાનસભામાં ચૂંટાયાં હતા. 24 ઓક્ટોબર, 2000નાં રોજ પહેલી વાર તેઓ ગોવાનાં મુખ્યમંત્રી બન્યાં હતા અને 27 ફેબ્રુઆરી, 2002 સુધી આ પદ પર રહ્યાં હતા. ત્રીજી જૂન, 2002નાં રોજ તેઓ બીજી વાર મુખ્યમંત્રી બન્યાં હતા અને 2 ફેબ્રુઆરી, 2005 સુધી આ પદ પર સેવા આપી હતી. ત્યારબાદ તેઓ 9 માર્ચ, 2012નાં રોજ ત્રીજી વાર ગોવાનાં મુખ્યમંત્રી બન્યાં હતા અને 8 નવેમ્બર, 2014 સુધી આ પદ પર રહ્યાં હતા. 9 નવેમ્બર, 2014નાં રોજ શ્રી પર્રિકર કેન્દ્રીય સંરક્ષણ મંત્રી બન્યાં હતા અને 13 માર્ચ, 2017 સુધી આ પદ પર સેવા આપી હતી. તેમણે 14મી માર્ચ, 2017નાં રોજ ગોવાનાં મુખ્યમંત્રી તરીકે ચોથી વાર શપથ લીધા હતા. શ્રી પર્રિકર તેમની સાદગી અને ઉત્કૃષ્ટ વહીવટીક્ષમતા માટે હંમેશા યાદ રહેશે. આધુનિક ગોવાનું નિર્માણ કરવામાં અને દેશનાં સૈન્ય દળોનું આધુનિકીકરણ કરવામાં તેમજ ભૂતપૂર્વ સૈનિકોનાં જીવનની ગુણવત્તા સુધારવામાં તેમનું યોગદાન ક્યારેય નહીં ભૂલાય. શ્રી પર્રિકરને વર્ષ 2001માં આઇઆઇટી મુંબઈ દ્વારા ‘ડિસ્ટિન્ગ્યુઇશ્ડ એલ્યુમનસ એવોર્ડ (વિશિષ્ટ ભૂતપૂર્વ વિદ્યાર્થી માટેનો પુરસ્કાર)’ પ્રાપ્ત થયો હતો. વર્ષ 2018માં તેમને ગોવામાં નેશનલ ઇન્સ્ટિટ્યૂટ ઑફ ટેકનોલોજીએ માનદ ડૉક્ટરેટની પદવી આપી હતી અને આ જ વર્ષે તેમને ડૉ. એસ પી મુખર્જી પુરસ્કાર એનાયત થયો હતો. તેમને બે પુત્રો છે. મંત્રીમંડળ સરકાર અને સમગ્ર દેશ વતી તેમનાં પરિવારનાં શોકગ્રસ્ત સભ્યો અને ગોવાનાં નાગરિકો પ્રત્યે સહાનુભૂતિ વ્યક્ત કરે છે.”
ભારત અને બાંગ્લાદેશ વચ્ચે ક્ષેત્રોની આપ-લેના આધારે પશ્ચિમ બંગાળમાં મતદાર વિભાગોના સીમાંકન બાબતે સીમાંકન કાયદો, 2002 તેમજ લોકોના પ્રતિનિધિત્વનો કાયદો, 1950માં સુધારા

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે સીમાંકન કાયદો, 2002ની કલમ 11 તેમજ લોક પ્રતિનિધિત્વનો કાયદો, 1950ની કલમ 9માં સુધારાને મંજૂરી આપી છે. આને પગલે ચૂંટણી આયોગ પશ્ચિમ બંગાળના કૂચ બેહર જિલ્લામાં વિધાનસભા અને સંસદીય મતવિસ્તારોનું મર્યાદિત સીમાંકન હાથ ધરી શકશે. ભારત અને બાંગ્લાદેશ વચ્ચે 31મી જુલાઈ, 2015ના રોજની અસરથી 51 બાંગ્લાદેશી એન્ક્લેવ્ઝ અને 111 ભારતીય એન્ક્લેવ્ઝની આપ-લે થઈ હતી, જેના પરિણામે આ સુધારો કરવામાં આવ્યો છે. આ બંધારણના (એકસોમો સુધારો) કાયદા, 2015ને અનુરૂપ છે તેમજ સંસદમાં ચૂંટણીના કાયદા (સુધારા)નો ખરડો, 2016 નામનો ખરડો દાખલ કરવાની મંજૂરી પણ મળી છે. પશ્ચાદભૂમિકાઃ ભારત અને બાંગ્લાદેશ વચ્ચે થયેલી ઐતિહાસિક સમજૂતી મુજબ ભારતીય સરહદમાં આવેલા 51 બાંગ્લાદેશી થાણાં (એન્ક્લેવ્ઝ – છિટમહલ)ની અને બાંગ્લાદેશની સરહદમાં આવેલા 111 ભારતીય થાણાંની 31મી જુલાઈ, 2015ના રોજની અસરથી હસ્તાંતરણ કરવામાં આવ્યું હતું. આને પગલે, પશ્ચિમ બંગાળના કૂચ બેહર જિલ્લામાં ભૌગોલિક તેમજ વસતીને લગતો બદલાવ આવ્યો. આને પગલે આવેલા ભૌગોલિક તેમજ વસતીને લગતા ફેરફારો અને અસરગ્રસ્ત વિસ્તારોમાં ચૂંટણીને લગતા બદલાયેલા ચિત્રને ફરી મઠારવા માટે ચૂંટણી પંચે સીમાંકન કાયદો, 2002ની 11મી કલમ તેમજ લોક પ્રતિનિધિત્વનો કાયદો, 1950ની 9મી કલમમાં સુધારો કરવાની વિનંતી કરી હતી, જેથી અસરગ્રસ્ત વિસ્તારોના મતવિસ્તારોનું મર્યાદિત સીમાંકન હાથ ધરી શકાય. ભારત અને બાંગ્લાદેશ વચ્ચે ક્ષેત્રોનાં હસ્તાંતરણને પરિણામે નવો મેળવેલો વિસ્તાર ભારતીય સરહદની અંદર આવતો હોવાથી પશ્ચિમ બંગાળમાં રાજ્ય વિધાનસભાની ચૂંટણીઓ યોજાય તે પહેલાં અમુક મતવિસ્તાર માટે ફરી સીમાંકન કરવું જરૂરી છે. આ મુજબ, ચૂંટણી કાયદા (સુધારા) બિલ, 2016 પણ અધિનિયમ માટે સંસદમાં મંજૂરી માટે રજૂ કરવામાં આવ્યું છે.
પ્રધાનમંત્રીએ જાણીતા પુરાતત્વવિદ્ થિરુ આર. નાગસ્વામીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા પુરાતત્વવિદ્ થિરુ આર. નાગસ્વામીના નિધન પર દુ:ખ વ્યક્ત કર્યું છે. પ્રધાનમંત્રીએ તમિલનાડુની જીવંત સંસ્કૃતિને લોકપ્રિય બનાવવા માટે તેમના યોગદાનને યાદ કર્યું. પ્રધાનમંત્રીએ ટ્વિટ કર્યું: "આવનારી પેઢીઓ તમિલનાડુની જીવંત સંસ્કૃતિને લોકપ્રિય બનાવવા માટે થિરુ આર. નાગસ્વામીના યોગદાનને ક્યારેય ભૂલી શકશે નહીં. ઇતિહાસ, પુરાલેખન અને પુરાતત્વ પ્રત્યેનો તેમનો જુસ્સો નોંધનીય હતો. તેમના નિધનથી દુઃખી છું. તેમના પરિવાર અને મિત્રો પ્રત્યે સંવેદના. ઓમ શાંતિ." " …
પ્રધાનમંત્રીએ ગુજરાતના ધારાસભ્ય ડો. અનિલ જોષીયારાના નિધન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ગુજરાતના ભિલોડાથી ધારાસભ્ય ડો. અનિલ જોષીયારાના નિધન અંગે ઊંડા શોકની લાગણી વ્યક્ત કરી હતી. પ્રધાનમંત્રીએ ગુજરાતીમાં ટ્વીટ કર્યુ; "ભિલોડાના ધારાસભ્ય ડો. અનિલ જોષીયારાના અવસાનથી દુઃખ થયું. લોકસેવક તરીકે તેઓ સદાય યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના…। ૐ શાંતિ…॥"
ભારતીય પોસ્ટ વિભાગ અને પોર્ટુગલ પોસ્ટે સંયુક્તપણે ટપાલ ટિકિટ બહાર પાડી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે પોસ્ટ વિભાગ અને પોર્ટુગલ પોસ્ટ વચ્ચે સંયુક્તપણે ટપાલ ટિકિટ બહાર પાડવાની પહેલની પ્રશંસા કરી હતી. ભારત અને પોર્ટુગલ એકબીજા સાથે ઉત્કૃષ્ટ દ્વિપક્ષીય સંબંધ ધરાવે છે. બંને દેશો વચ્ચે વિવિધ મંચો મારફતે અવારનવાર અને સક્રિય આદાનપ્રદાન થાય છે, જે બંને દેશોને પારસ્પિક હિતના સામાન્ય મુદ્દાઓ પર અભિપ્રાયોના આદાનપ્રદાનની સુવિધા આપે છે. આ જોડાણ બંને દેશો માટે લાભદાયક અને ફળદાયક રહ્યું છે તથા આટલા વર્ષો દરમિયાન બંને દેશો વચ્ચેના જોડાણમાં ઉત્તરોત્તર વધારો થયો છે. આ સંયુક્તપણે ટપાલ ટિકિટો બહાર પાડવાની પહેલ બંને દેશોના પોસ્ટલ વિભાગને ટપાલ-ટિકિટ સંગ્રહના ઉત્પાદનમાં પણ મદદ કરશે.
મંત્રીમંડળે ઇન્ફોર્મેશન ટેકનોલોજી અને ઇલેક્ટ્રોનિક્સના ક્ષેત્રમાં સહકારને પ્રોત્સાહન આપવા ભારત અને બાંગ્લાદેશ વચ્ચે સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ભારત અને બાંગ્લાદેશ વચ્ચે ઇન્ફોર્મેશન ટેકનોલોજી એન્ડ ઇલેક્ટ્રોનિક્સ (આઇટીએન્ડઇ) ક્ષેત્રમાં સહકારને પ્રોત્સાહન આપવા થયેલા સમજૂતીકરાર વિશે જાણ કરવામાં આવી હતી. આ એમઓયુ પર એપ્રિલ, 2017માં ભારત સરકારના ઇલેક્ટ્રોનિક્સ એન્ડ ઇન્ફોર્મેશન ટેકનોલોજી મંત્રાલય અને બાંગ્લાદેશના કમ્યુનિકેશન ટેકનોલોજી ડિવિઝન વચ્ચે હસ્તાક્ષર થયા હતા. તે પાંચ વર્ષ સુધી અમલમાં રહેશે. પછી એમઓયુ બંને પક્ષો વચ્ચે લેખિત સંમતિ દ્વારા લાગુ સમયગાળાની અંદર કોઈ પણ સમય પર લંબાવી શકાશે. કોઈ પણ પક્ષ લેખિતમાં છ મહિના અગાઉ જાણ કરીને તેને રદબાતલ કરી શકશે. આઇટીએન્ડઇના ક્ષેત્રમાં એમઓયુ ટેકનિકલ છે અને મુખ્યત્વે ઇ-ગવર્નન્સ, એમ-ગવર્નન્સ, ઇ-પબ્લિક સર્વિસીસ ડિલિવરી, સાયબર સુરક્ષા, ક્ષમતા નિર્માણ વગેરે પર કેન્દ્રીત છે. એમઓયુનો ઉદ્દેશ ભારતીય આઇટી કંપનીઓ દ્વારા બાંગ્લાદેશમાં આઇટીએન્ડઇ બજારમાં વ્યાવસાયિક તકો ચકાસવાનો છે તથા ભારતમાં ભારતીય ઇલેક્ટ્રોનિક્સ અને આઇટી સેક્ટર્સમાં રોકાણને આકર્ષવાનો છે, જે પરોક્ષ રીતે રોજગારીની તકોનું સર્જન કરશે.
જીવન વીમા નિગમ (એલઆઇસી) આઇડીબીઆઈ બેંકનાં નિયંત્રણકારી હિસ્સાનું અધિગ્રહણ કરશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આઈડીબીઆઈ બેંકમાં સરકારનો હિસ્સો ઘટાડીને 50 ટકાથી ઓછો કરવાની મંજૂરી આપી દીધી છે. મંત્રીમંડળે બેંકમાં પ્રમોટર સ્વરૂપે ભારતીય જીવન વીમા નિગમ (એલઆઇસી) દ્વારા અધિમાન્ય ફાળવણી/ઇક્વિટીની ઓપન ઑફરનાં માધ્યમથી તથા બેંકમાં સરકાર દ્વારા વ્યવસ્થાપન નિયંત્રણ છોડવાથી બેંકનાં નિયંત્રણકારક હિસ્સાનાં અધિગ્રહણને મંજૂરી આપી દીધી છે. અસરઃ આ હસ્તાંતરણ કે અધિગ્રહણથી ઉપભોક્તાઓ, એલઆઇસી અને બેંકને સમન્વયનો વિસ્તૃત લાભ મળશે. એલઆઇસી અને આઇડીબીઆઈ બેંકને મોટું બજાર મળવાનો, વિતરણ ખર્ચમાં ઘટાડો થવાનો અને ઉપભોક્તા મેળવવાનો, મહત્તમ ક્ષમતા અને સંચાલનમાં લવચીકતા આવવાનો તેમજ એકબીજાને ઉત્પાદનો અને સેવાઓનાં વેચાણની વધારે તકનો લાભ મળશે. તેનાથી એલઆઇસી અને બેંકને નાણાકીય રીતે મજબૂત બનવામાં મદદ મળશે અને તેમની સહાયક કંપનીઓને હાઉસિંગ ફાઇનાન્સ તથા મ્યુચ્યુઅલ ફંડ જેવા નાણાકીય ઉત્પાદન બજારમાં લાવવામાં મદદ મળશે. ઉપરાંત બેંકિંગ સેવાઓ માટે બેંકનાં 11 લાખ એલઆઇસી એજન્ટોની સેવાઓનો લાભ ઘરઆંગણે મળવાની તક ઉપલબ્ધ થશે અને તેને ઉપભોક્તા સેવાઓમાં સુધારો અને નાણાકીય સર્વસમાવેશકતાને વિસ્તૃત બનાવવાની તક મળશે. બેંક ઓછા ખર્ચની ડિપોઝિટ મારફતે ભંડોળનાં ઓછાં ખર્ચ અને પેમેન્ટ સેવાઓમાંથી ફીની આવકની દ્રષ્ટિએ લાભ મેળવવાની વધારે સારી સ્થિતિમાં રહેશે. એલઆઇસીને બેંકની 1,916 શાખાઓનાં નેટવર્ક મારફતે (એટલે કે બેંક દ્વારા વીમા ઉત્પાદનોનું વેચાણ) વીમા સેવાઓ વેચવાનો લાભ મળશે. એલઆઇસી બેંકની રોકડ વ્યવસ્થાપન સેવાઓનો લાભ પણ મેળવશે. એલઆઇસીનું નાણાકીય સમૂહ બનવાનું વિઝન સાકાર થવાનો લાભ મળશે. ઉપભોક્તાઓને એકછત નીચે નાણાકીય સેવાઓનો લાભ મળશે અને એલઆઇસી જીવન વીમા કવચની પહોંચ સારી રીતે વધારી શકશે. પૃષ્ઠભૂમિ : નાણાંમંત્રીએ વર્ષ 2016માં પોતાનાં બજેટ ભાષણમાં જાહેરાત કરી હતી કે આઇડીબીઆઈ બેંકમાં પરિવર્તનની પ્રક્રિયા શરૂ થઈ ગઈ છે અને સરકાર આ પ્રક્રિયાને ચાલુ રાખશે તથા પોતાનો હિસ્સો ઘટાડીને 50 ટકાથી ઓછાં કરવાનાં વિકલ્પ પર વિચાર કરશે. આ ઘોષણાને ધ્યાનમાં રાખીને એલઆઇસીએ બોર્ડની મંજૂરી સાથે આઇડીબીઆઈ બેંકમાં નિયંત્રણકારી હિસ્સાનું હસ્તાંતરણ કરવા માટે ભારતીય વીમા નિયમનકારી અને વિકાસ સત્તામંડળ (આઇઆરડીએઆઈ) પાસેથી મંજૂરી માંગી હતી. એલઆઇસીએ આઇઆરડીએઆઈ પાસેથી મંજૂરી મળતાં આઇડીબીઆઈ બેંકનાં 51 ટકા નિયંત્રણકારી હિસ્સાનાં હસ્તાંતરણમાં રસ દાખવ્યો છે. તેનાં બદલામાં બેંકે બોર્ડ દ્વારા વિચાર કર્યા પછી પ્રસ્તાવિત અધિગ્રહણનાં પરિણામ સ્વરૂપે સરકારનો હિસ્સો 51 ટકાથી ઓછો કરવાનાં સરકારનાં નિર્ણયની જાણકારી માંગી છે.
પ્રધાનમંત્રીએ ઉર્જા અને અક્ષય ઉર્જા ક્ષેત્રમાં અંદાજપત્રની જોગવાઇઓના અસરકારક અમલીકરણની દિશામાં વિચારવિમર્શ માટેના વેબિનારમાં સંબોધન કર્યું

પ્રધાનમંત્રી શ્રી નરેન્દ્ર મોદીએ આજે, ઉર્જા અને અક્ષય ઉર્જા ક્ષેત્રમાં અંદાજપત્રની જોગવાઇઓના અસરકારક અમલીકરણની દિશામાં વિચારવિમર્શ માટે યોજાયેલા વેબિનારમાં સંબોધન કર્યું હતું. કેન્દ્રીય ઉર્જા અને નવી તેમજ અક્ષય ઉર્જા રાજ્યમંત્રી (સ્વતંત્ર પ્રભાર); હિતધારકો અને ઉર્જા ક્ષેત્રના ક્ષેત્રીય નિષ્ણાતો, ઉદ્યોગો અને સંગઠનોના પ્રતિનિધિઓ, ડિસ્કોમના
પ્રધાનમંત્રી કલબ ડસ શેફ ડસ શેફ (સીસીસી)ના સભ્યોને મળ્યા

કલબ ડસ શેફ ડસ શેફ (વિશ્વભરના રાષ્ટ્રપતિઓના શેફ)ના સભ્યો આજે પ્રધાનમંત્રી શ્રી મોદીને મળ્યા હતા. આ કલબમાં બે ડઝન દેશોના વડાઓના શેફનો સમાવેશ થાય છે. તેને બીનઔપચારિક રીતે ખાન-પાનની વિશ્વની અત્યંત વિશિષ્ઠ સોસાયટી તરીકે ઓળખવામાં આવે છે. પેરિસ સ્થિત આ સંગઠન હાલમાં તેની સામાન્ય સભા સૌ પ્રથમવાર ભારતમાં યોજી રહ્યું છે. દિલ્હી ઉપરાંત આ શેફ આગરા અને જયપુરની પણ મુલાકાત લેશે. કલબના સભ્યોમાં ભારતના રાષ્ટ્રપતિના શેફ મોન્યુ સૈની અમેરિકાના રાષ્ટ્પતિનાં શેફ મિસ. ક્રિસ્ટેટા કોમરફોર્ડ અને હર મેજેસ્ટી ક્વિન એફ યુનાઈટેડ કિંગડમના શેફ માર્ક ફલેગનગન તથા અન્યનો સમાવેશ થાય છે. આ બધા શેફે પ્રધાનમંત્રી શ્રી નરેન્દ્ર મોદી સાથે તસવીર પડાવી હતી અને તેમને સ્મૃતિચિન્હો અર્પણ કર્યા હતા.
પ્રધાનમંત્રીએ રિયો ઓલિમ્પિકમાં સિલ્વર જીતવા બદલ પી.વી. સિંધૂને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ રિયો ઓલિમ્પિકમાં બેડમિન્ટનમાં સિલ્વર મેડલ જીતવા બદલ પી.વી. સિંધૂને અભિનંદન પાઠવ્યા હતા. પ્રધાનમંત્રીએ કહ્યું કે, પી.વી. સિંધૂ સિલ્વર બદલ તમને અભિનંદન. ખૂબજ સારી લડત આપી. રિયો 2016માં તમારી સિધ્ધિ ઐતિહાસિક છે અને વર્ષો સુધી તેને યાદ રખાશે.